Blaaskans vir ZumaPresident Jacob Zuma. Foto: GCIS Die presidensie het Vrydag gesê president Jacob Zuma sal ŉ paar dae vakansie neem. “Die president moet rus ná ŉ veeleisende verkiesing en oorgangsprogram vir die nuwe administrasie,” het Mac Maharaj, woordvoerder vir die presidensie, in ŉ verklaring gesê. Die ANC het vroeër in ŉ verklaring gesê sy leierskap het besluit dat Zuma ‘n ruskans benodig. Adjunkpresident Cyril Ramaphosa het ook bevestig dat Zuma ná ŉ strawwe verkiesingsveldtog gaan rus. Hy het nie aangedui hoe lank Zuma nie amptelike pligte sal nakom nie. -SAPA